text: Brandstifter sætter ild til tre biler i Horsens
  17 februar 2014 kl. 15.58
  Tidlig morgen mandag mellem klokken halv seks og seks udbrændte tre biler i Horsens. Politiet tror, det er den samme mand, der står bag alle tre brande.
  På Engblommevej og Stefansgade i Horsens udbrændte tre biler, der alle holdt parkeret få kilometer fra hinanden.
  - Geografien og tidspunkt gør, at vi tror, det er den samme mand, der står bag alle brandene, men indtil videre, har vi ikke mange spor at gå efter, siger lederen af lokalpolitiet i Horsenes, Lars Peter Madsen til TV SYD.
  